અખબારમાં જણાવાયું છે કે હાલ પાકિસ્તાનમાં રહેતા લાખો હિંદુઓ માટે લગ્નનો કોઈ કાયદો નથી. આ કાનૂની ખામી નિશ્ચિત રૃપે પાકિસ્તાની હિંદુઓ માટે ઘણી મુશ્કેલીઓ ઊભી કરે છે. ખાસકરીને હિંદુ મહિલાઓને વધુ તકલીફ પડે છે. અખબારે તેનું ઉદાહરણ આપતાં જણાવ્યું છે કે હિંદુ મહિલાઓને અમલદારો સામે પોતાના સંબંધોને પૂરવાર કરવામાં તકલીફ પડે છે. ખાસ કરીને વિધવા મહિલાઓને વધુ મુશ્કેલી પડે છે. લગ્નનો કોઈ સત્તાવાર પુરાવો ન હોવાને લીધે સરકારી દસ્તાવેજ મેળવવામાં,બેંક ખાતું ખોલાવવામાં અથવા વિઝા માટે અરજી કરવાનું લગભગ અશક્ય બની જાય છે.